Crima oribila in judetul Vaslui: O femeie de 37 de ani, mama a patru copii, a fost ucisa in bataie, spun procurorii, si lasata sa-si dea sufletul in gradina casei.

Chiar sotul ei a sunat la 112 si a spus ca a gasit-o fara viata. Vecinii povestesc insa ca barbatul victimei era foarte agresiv. Iar dupa ce legistii au constatat ca victima avea urme de violenta pe corp, individul a devenit suspect de crima.

Tragedia s-a petrecut aseara, in localitatea Valea Canepii, din judetul Vaslui. Barbatul, de 38 de ani, si-a gasit sotia zacand fara suflare in gradina casei.

Nestiind daca mai traieste sau nu, a ridicat-o si a dus-o in casa. Vazand apoi ca nu da semne de viata a chemat salvarea, iar medicii au declarat decesul.

Vecin: "Am vazut politia si salvarea. Am auzit ca a omorat-o pe Lili. Dar asta nu e de acum. Eu i-am spus de 5 ani sa plece daca vrea sa traiasca. Nu a vrut si a plecat pe cealalta lume."

Reporter: " O batea?"

Vecin: "Vaiii. Era vanata tare de tot."

Fratele victimei: "A fugarit-o. Apoi m-a sunat o vecina si mi-a zis ca a murit."

Vecinii il stiu pe barbat drept un om agresiv si povestesc ca de multe ori atat femeia, cat si cei patru copii ai lor, au dormit, de frica lui, pe la rude, vecini, sau chiar pe camp.

Localnic: "Mai demult a fost scandal intre ei. La mine in casa au stat de multe ori. Am tinut copiii la mine. Am chemat politia. Pe el l-a luat si la Vaslui. Primaria a vrut sa le ia copiii acum cativa ani."

Localnic: "Tot ii fugarea. Pe ea o fugarea dimineata dupa bautura, tigari, mancare."

Politistii au deschis in acest caz un dosar penal pentru moarte suspecta si il banuiesc de oribila fapta chiar pe sotul femeii.